ai4bharat/Pralekha huggingface dataset:
रेल्वे मंत्रालय
कोविड-19 विरुद्धच्या राष्ट्रीय लढ्याला पाठबळ देण्यासाठी रेल्वे आणि वाणिज्य व उद्योग मंत्री पियुष गोयल यांनी भारतीय रेल्वेच्या तयारीचा घेतला आढावा
इतिहासात पहिल्यांदाच, मागील 12 महिन्यांमध्ये रेल्वे अपघातात एकाही प्रवाशाचा मृत्यू झाला नाही; भारतावर कोविड-19 चा किमान परिणाम व्हावा हे सुनिश्चित करण्यासाठी आता आम्ही काम करत आहोत : रेल्वे आणि वाणिज्य व उद्योग मंत्री पियुष गोयल
गरजू व्यक्तींपर्यंत अन्न आणि इतर मदत पोहोचवण्याचे अधिकाऱ्यांना निर्देश
नवी दिल्ली, 1 एप्रिल 2020
रेल्वे आणि वाणिज्य व उद्योग मंत्री पियुष गोयल यांनी भारतीय रेल्वेच्या अधिकाऱ्यांना मनुष्यबळ क्षमता आणि स्रोतांचा सर्वोत्तम वापर करून गरजू व्यक्तींपर्यंत अन्न आणि इतर मदत पोहोचवण्याचे निर्देश दिले आहेत. आयआरसीटीसी आणि आरपीएफ सारख्या रेल्वे संघटना आधीपासूनच गरजू व्यक्तींना मोफत अन्न वितरणाचे काम करत आहेत. मंत्री पुढे म्हणाले की, रेल्वेने आपल्या प्रयत्नांना अधिक विस्तारित करत जिल्हा अधिकारी आणि स्वयंसेवी संस्थाशी सल्लामसलत करून रेल्वे स्थानकांच्या पुढे जाऊन मदत करावी. या बैठकीला रेल्वे राज्यमंत्री सुरेश अंगडी, रेल्वे बोर्डाचे सदस्य, जीएम आणि देशभरातील पीएसयू प्रमुख उपस्थित होते, जे व्हिडीओ कॉन्फरन्सिंगद्वारे या बैठकीत सहभागी झाले.
कोरोना विरुद्धच्या लढयात आतापर्यंत रेल्वेने केलेल्या असामान्य कामाची आणि प्रवासी डब्यांचे रुपांतर अलगीकरण कोचमध्ये करण्यासारख्या नाविन्यपूर्ण उपाययोजनांची प्रशंसा करताना पियुष गोयल यांनी आत्मविश्वास व्यक्त केला की, सर्व क्षेत्र हे आव्हान पूर्ण करतील आणि लवकरात लवकर सर्व वैद्यकीय सुविधांनी हे डब्बे सज्ज होतील. पहिल्या टप्प्यात 5000 प्रवासी डब्ब्यांच्या रूपांतराचे काम आधीच सुरु झाले आहे याची नोंद घेतली पाहिजे.
पंतप्रधानांनी देशाला मदतीची हाक दिल्यानंतर रेल्वे मंडळाच्या अधिकाऱ्यांनी, पंतप्रधान केअर फंडात 151 कोटी रुपयांचे योगदान दिले आहे. रेल्वे मंडळाचे अध्यक्ष विनोदकुमार यादव यांनी सांगितले की भारतीय रेल्वे आणि रेल्वे पीएसयूच्या कर्मचार्यांनी त्यांचा एक दिवसाचा पगार पंतप्रधान केअर निधीला देण्याचा निर्णय घेतला आहे. अनेक रेल्वे पीएसयू देखील राष्ट्रीय प्रयत्नांना पाठबळ देण्यासाठी या निधीत योगदान देण्याची योजना आखत आहेत.
महत्वाच्या वस्तूंचा पुरवठा करण्यासाठी रेल्वेकडून चालवण्यात येणाऱ्या विशेष पार्सल गाड्यांचा आढावा घेताना पियुष गोयल यांनी अधिकाऱ्यांना ही सेवा अधिक मार्गांवर उपलब्ध करून देण्यास सांगितले जेणेकरून संपूर्ण देशभरात औषधे, आवश्यक उपकरणे, खाद्यपदार्थांचा पुरवठा जलद गतीने करणे शक्य होईल. ई-कॉमर्स कंपन्या आणि इतर महत्त्वपूर्ण वस्तूंच्या पुरवठा करणाऱ्यांना पार्सल गाड्यांचा फायदा होणार आहे. पार्सल विशेष गाड्या आधीच 8 मार्गांवर धावत असून 20 अधिक वेगवेगळ्या झोनमध्ये सुरु होण्याच्या मार्गावर आहेत.
पीयूष गोयल म्हणाले की कोरोना विषाणूविरूद्ध लढ्यातील पुढील काही आठवडे गंभीर आहेत आणि आपण सर्व करत असलेल्या दृढ प्रयत्नांमुळे ही लढाई आपण नक्की जिंकू ही खात्री आहे.
इतिहासात पहिल्यांदाच, मागील 12 महिन्यांमध्ये रेल्वे अपघातात एकाही प्रवाशाचा मृत्यू झाला नाही. आता आम्ही भारतावर कोविड-19 चा किमान परिणाम व्हावा हे सुनिश्चित करण्यासाठी काम करत आहोत असंही गोयल म्हणाले.
B.Gokhale/S.Mhatre/D.Rane
(Visitor Counter : 150
विज्ञान आणि तंत्रज्ञान मंत्रालय
'जायफळ फलावरण टॉफी उत्पादन प्रक्रिया' मधील तंत्रज्ञानाच्या व्यावसायिकीकरणासाठी, आयसीएआर - सीसीएआरआय गोवा आणि गोवा राज्य जैवविविधता मंडळ, गोवा यांच्यात सामंजस्य करारावर स्वाक्षरी
पणजी, 24 फेब्रुवारी 2021
जायफळ फलावरण टॉफी उत्पादन प्रक्रिया' मधील आयसीएआर -सीसीएआरआयच्या तंत्रज्ञानाच्या व्यावसायिकीकरणासाठी, आयसीएआर -केंद्रीय किनारी कृषी संशोधन संस्था  गोवा आणि गोवा राज्य जैवविविधता मंडळ, गोवा यांनी 19 फेब्रुवारी, 2021 रोजी सामंजस्य करारावर स्वाक्षरी केली.
या सामंजस्य करारावर आयसीएआर - सीसीएआरआय चे संचालक  डॉ.ई. बी. चाकुरकर आणि जीएसबीबी - गोवा राज्य जैवविविधता मंडळाचे सदस्य सचिव डॉ.प्रदीप सरमोकदम यांनी स्वाक्षरी केली.
हे तंत्रज्ञान विकसित करण्यात सहभाग असलेले प्रधान संशोधक  डॉ. ए .आर. देसाई ,गोवा राज्य जैवविविधता मंडळ, गोवा इथले अधिकारी, आयसीएआर-सीसीएआरआय, गोवा इथले कर्मचारी सदस्य यावेळी उपस्थित होते.  चे सदस्य सचिव डॉ.श्रीपाद भट यांनी आयसीएआर - सीसीएआरआय आणि गोवा राज्य जैवविविधता मंडळातील सर्व अधिकाऱ्यांचे स्वागत केले आणि पाच वर्षांच्या कालावधीसाठी वैध असलेल्या मुक्त परवाना कराराची ठळक वैशिष्ट्ये सादर केली.
सामंजस्य कराराबद्दल डॉ. ई. बी. चाकुरकर यांनी गोवा राज्य जैवविविधता मंडळ, गोवा यांचे अभिनंदन केले आणि गोवा राज्यातील शेतकरी तसेच कृषी उद्योजकांच्या फायद्यासाठी व्यावसायिक उपयोग आणि अपेक्षित तंत्रज्ञानाचे हस्तांतरण करण्याच्या गरजेवर त्यांनी भर दिला. डॉ. प्रदीप सरमोकदम यांनी आयसीएआर-सीसीएआरआय ,गोवा यांचे आभार मानले. आणि राज्यातील जैविक स्त्रोतांच्या शाश्वत वापराद्वारे जैवविविधतेचे संवर्धन करण्यासाठी ,गोवा राज्य जैवविविधता मंडळ आयसीएआर-सीसीएआरआय सह सतत सहकार्यात्मक काम करू इच्छिते, असे त्यांनी सांगितले.ग्रामस्थांचे उत्पन्न वाढविण्यासाठी, रोजगाराच्या संधी निर्माण करण्यासाठी आणि स्थानिक जैविक स्त्रोतांच्या संवर्धनासाठी, गोवा राज्य जैवविवीधता मंडळ,गोवा यांनी "उपजीविकेच्या साधनाद्वारे जैवविविधतेच्या संवर्धनासाठी ' गो वन'  या ब्रँड" नावाने नवीन प्रकल्प सुरू केला आहे, अशी माहिती त्यांनी दिली.
जायफळ या फळामध्ये सुमारे 80 ते 85 टक्के फलावरण  असते आणि जास्तीत जास्त उत्पादन देणाऱ्या जायफळाच्या जाती प्रति झाड 100 किलो ताजे फलावरण तयार करते. जायफळ बियाणी आणि जायपत्री संकलित करणे आणि सामान्यतः कुजण्यासाठी शेतात फलावरण टाकणे ही सध्याची पद्धती आहे. मात्र हे तंत्रज्ञान फलावरणाच्या प्रभावी वापरासाठी साहाय्यकारी ठरेल, नाहीतर ते टाकून दिले जाते. जायफळ टॉफी तयार करणे म्हणजे मूल्यवर्धित अन्न उत्पादनाची व्यावसायिकदृष्ट्या शक्य अशी पद्धत आहे. जायफळ मसाला उत्पादने, जायफळ बिया आणि जायपत्री यांच्याशिवाय शेतकरी आणि उद्योजकांना मिळणारे हे अतिरिक्त उत्पादन आहे. कोणत्याही कृत्रिम परिरक्षकाशिवाय साध्या वेष्टनात खोलीमधील तापमानात हे उत्पादन चांगले टिकून राहाते. आयसीएआर-सीसीएआरआय, गोवा यांनी या तंत्रज्ञानाच्या पेटंटसाठी यापूर्वीच अर्ज दाखल केला आहे.  पुढील वाणिज्यकरणासाठी तंत्रज्ञान व्यवस्थापन विभागाने सामंजस्य करारावर स्वाक्षरी केली.
S.Thakur/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 85
रेल्वे मंत्रालय
भारतीय रेल्वेचा राष्ट्रीय रेल्वे आराखडा जाहीर
देशात 2030 पर्यंत रेल्वेची मागणीपेक्षा अधिक क्षमता निर्माण करणे ज्यातून 2050 पर्यंतच्या वाढीव मागणीच्या गराजा पूर्ण करता येतील
राष्ट्रीय रेल्वे आराखड्यात दिल्ली-मुंबई रेल्वेमार्गांची गती 160 किलोमीटर प्रती तास वाढवण्याची योजना
नवी दिल्ली, 18 डिसेंबर 2020
भारतीय रेल्वेच्या क्षमतांमध्ये असलेल्या त्रुटी दूर करण्यासाठी आणि एकूणच प्रवासी तसेच माल वाहतूक व्यवस्थेत सुधारणा आणि वाढ करण्यासाठी भारतीय रेल्वेने एक राष्ट्रीय रेल्वे योजना तयार केली असून या योजनेचा आराखडा आज जाहीर करण्यात आला.
या दीर्घकालीन धोरणात्मक योजनेचा आराखडा विकसित करताना रेल्वेच्या पायाभूत क्षमता वाढवणे आणि एक वाहतूक व्यवस्था म्हणून रेल्वेचा वाटा वाढविणे, यांचा समावेश आहे. राष्ट्रीय रेल्वे आराखडा, रेल्वेच्या भविष्यातील सर्व पायाभूत, व्यावसायिक आणि वित्तीय नियोजनासाठी एक सामाईक पाया म्हणून उपयुक्त ठरेल. हा आराखडा विविध मंत्रालयांकडे पाठवण्यात आला असून, जानेवारी 2021 पर्यंत त्याला अंतिम स्वरूप देण्याची योजना आहे.
या योजनेची उद्दिष्टे :-
- 2030 पर्यंत रेल्वे क्षेत्राकडून असलेल्या मागणीच्या तुलनेत अधिक क्षमता निर्माण करणे, जेणेकरून या वाढीव क्षमतेत 2050 पर्यंतच्या मागणीच्या गरजा पूर्ण होऊ शकतील. तसेच एकूण प्रवासी आणि माल वाहतुकीतला रेल्वेचा सध्या असलेला 27% टक्के वाटा 2030 पर्यंत 45% पर्यंत वाढवणे, ज्यामुळे कार्बन उत्सर्जन कमी करण्याची भारताची कटिबद्धताही पूर्ण होईल.
- माल आणि प्रवासी वाहतुकीतील प्रवासी क्षमतेचे मूल्यांकन करणे, यासाठी एक वार्षिक सर्वेक्षण करण्यात आले, ज्याअंतर्गत देशातील शेकडो प्रातिनिधिक ठिकाणी विशेष पथकांनी सर्वेक्षण केले.
- माल आणि प्रवासी अशा दोन्ही प्रकारच्या दरवर्षी वाढणाऱ्या वाहतुकीचे 2030 पर्यंतचे अनुमान आणि 2050 पर्यंतचे दशांशानुसार अनुमान काढणे.
- रेल्वेच्या एकूण वाहतुकीचा खर्च सुमारे 30 टक्क्यांनी कमी करणे आणि त्याचे लाभ ग्राहकांपर्यंत पोहचवणे
राष्ट्रीय रेल्वे आराखड्याचा भाग म्हणून व्हिजन 2024 देखील प्रकाशित करण्यात आले आहे. यानुसार काही महत्वाच्या प्रकल्पांना प्राधान्य देत 2024 पर्यंत त्याची अंमलबजावणी केली जाणार आहे. यात 100 टक्के विद्युतीकरण, अति गर्दीच्या मार्गांवर अनेक रेल्वेमार्ग बांधणे, दिल्ली-हावडा आणि दिल्ली-मुंबई मार्गांची गती 160 किमीपर्यंत वाढवणे, सुवर्ण चतुष्कोन-सुवर्ण षटकोन मार्गांची गती 130 किमी/तास पर्यंत वाढवणे आणि या मार्गांवरील सर्व लेवल क्रॉसिंग हटवणे, अशा कामांचा समावेश आहे.
राष्ट्रीय रेल्वे योजनेच्या यशस्वी अंमलबजावणीसाठी रेल्वे खाजगी क्षेत्रे, सार्वजनिक क्षेत्रातील कंपन्या, राज्य सरकारे आणि मूळ उपकरण उत्पादक उद्योगांची मदत घेणार आहे.
या अंमलबजावणीमुळे 2030 पर्यंत, भांडवली गुंतवणुकीत वाढ वाढ होणायची अपेक्षा असून मालवाहतूक क्षेत्रात रेल्वेचा वाटा 45% पर्यंत वाढण्याची शक्यता आहे.
2030 नंतर जो अतिरिक्त महसूल जमा होईल, त्यातून पुढच्या भांडवली गुंतवणुकीची व्यवस्था होऊ शकेल तसेच आधीच्या कामांसाठी काढलेले कर्जही त्यातून फेडता येईल. त्यानंतर रेल्वे प्रकल्पांसाठी सरकारी तिजोरीतून निधी खर्च करण्याची गरज राहणार नाही.S.Thakur/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 261
वाणिज्य आणि उदयोग मंत्रालय
इंड्सफूड-II 2019 जागतिक स्तरावरचे 600 खरेदीदार सहभागी होणार
(नवी दिल्ली, 7 सप्टेंबर 2018
ढाका येथील भारत-बांगलादेश चेंबर ऑफ कॉमर्स, बायर्सइंड्सफूड-II मध्ये सहभागी होणार आहेत. चेंबर्सचे अध्यक्ष अब्दूल मतलूब अहमद यांनी नुकतीच ढाका येथे याबाबतची घोषणा केली. भारतीय व्यापार प्रोत्साहन परिषदेचे संचालक अशोक सेठी यांच्याशी चर्चा केल्यानंतर त्यांनी ही घोषणा केली.
भारतामधून फळे, मसाल्याचे पदार्थ तसेच कृषी उत्पादनांसह इतर अनेक महत्त्वाची उत्पादने बांगलादेशमध्ये पाठवली जातात. भारतातील ईशान्येकडील राज्यांबरोबर बांगलादेशचे व्यापारी संबंध असून इंड्सफूड-II च्या माध्यमातून ईशान्य क्षेत्रातील नव्या निर्यातदारांना संधी मिळण्याची शक्यता आहे.
नवी दिल्लीमध्ये 14-15 जानेवारी 2019 या दिवशी इंड्सफूड-IIचे आयोजन करण्यात आले आहे. या समारंभात 50 देशांमधील 600 खरेदीदारांसह भारतातील 350 पेक्षा जास्त निर्यातदार आणि उत्पादक त्यात सहभागी होतील, अशी अपेक्षा आहे.
B.Gokhale/M.Pange/P.Kor
ऊर्जा मंत्रालय
66.5 गिगावॅट नवीकरणीय ऊर्जा प्रकल्पांसाठी पारेषण योजनांना जलद नियामक मंजुरीसाठीच्या प्रस्तावाला ऊर्जा मंत्र्यांची मान्यता
(नवी दिल्ली, 18 जुलै 2019
66.5 गिगावॅट राष्ट्रीय नवीकरणीय ऊर्जा अभियानाच्या प्रकल्पांसाठीच्या पारेषण योजनांना, केंद्रीय विद्युत नियामक आयोगाकडून जलद नियामक मंजुरी मिळावी यासाठीच्या प्रस्तावाला ऊर्जा आणि नूतन व नवीकरणीय ऊर्जा राज्यमंत्री  आर. के. सिंह यांनी मान्यता दिली आहे. देशात नवीकरणीय ऊर्जेला चालना देण्यासाठी हा निर्णय घेण्यात आला आहे.
B.Gokhale/S.Kakade/P.Kor
राष्ट्रपती कार्यालय
राष्ट्रपतींनी ईद-उल-जुहा च्या पूर्वसंध्येला देशवासियांना दिल्या शुभेच्छा
(राष्ट्रपती श्री रामनाथ कोविंद यांनी ईद-उल-जुहा च्या पूर्वसंध्येला सर्व देशवासियांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की, ``ईद-उल-जुहा च्या निमित्ताने मी सर्व देशवासियांना, विशेषतः मुस्लिम बांधवांना आणि भगिनींना शुभेच्छा देतो आणि अभिवादन करतो.
ईद-उल-जुहा हा सण म्हणजे आपसातला बंधुभाव आणि त्यागाची भावना यांचे प्रतीक आहे, तसेच लोकांच्या कल्याणासाठी काम करण्याची प्रेरणा देतो.
चला, आपण सगळे कोविड – 19 या साथीच्या रोगाशी लढण्यासाठी सर्व नियम आणि मार्गदर्शक तत्वांचे पालन करण्याच्या शपथेचा पुनरुच्चार करूया. या उत्सवाच्या प्रसंगी आपण आपला आनंद इतरांशी वाटून घेऊ आणि परस्पर सौहार्द वाढवूया.``
.....
G.Chippalkatti/S.Shaikh/P.Kor
भारतीय निवडणूक आयोग
दिल्ली विधानसभा निवडणुकीचा कार्यक्रम निवडणूक आयोगाकडून जाहीर
8 फेब्रुवारीला मतदान तर 11 फेब्रुवारीला मतमोजणी
नवी दिल्ली, 6 जानेवारी 2020
दिल्ली विधानसभा निवडणुकीचा 2020चा कार्यक्रम निवडणूक आयोगाने आज जाहीर केला. 70 जागांसाठी 8 फेब्रुवारीला मतदान होणार असून, 11 फेब्रुवारीला मतमोजणी होईल.
अधिक माहितीसाठी येथे क्लिक करा.
B.Gokhale/N.Chitale/D.Rane
(Visitor Counter : 64
राष्ट्रपती कार्यालय
पंजाब अभियांत्रिकी महाविद्यालयाच्या 52 व्या दीक्षांत आणि शताब्दी वर्षाच्या सांगता समारंभाला राष्ट्रपतींची उपस्थिती
राष्ट्रपती द्रौपदी मुर्मू आज चंडीगढ येथील पंजाब अभियांत्रिकी महाविद्यालयाच्या 52 व्या दीक्षांत तसेच शताब्दी वर्षाच्या सांगता समारंभाला उपस्थित होत्या.
याप्रसंगी बोलताना, राष्ट्रपती म्हणाल्या की, 1921 मध्ये लाहोर येथे स्थापना झालेले पंजाब अभियांत्रिकी महाविद्यालय आज संशोधनाच्या बाबतीत आघाडीची संस्था म्हणून उदयास आले आहे आणि जागतिक तंत्रज्ञान बदलांमध्ये या महाविद्यालयाने मोठे योगदान दिले आहे. ही संस्था म्हणजे देशातील एक प्रमुख संस्था असून या प्रदेशातील तांत्रिक शिक्षणात अग्रणी आहे. राष्ट्रीय शिक्षण धोरण 2020 मध्ये असे म्हटले आहे की, चांगली शैक्षणिक संस्था ती असते की जेथे प्रत्येक विद्यार्थ्याचे स्वागत केले जाते आणि त्याची काळजी घेतली जाते. तसेच तेथे चांगल्या पायाभूत सुविधा आणि योग्य साधनसंपत्ती असल्यामुळे प्रेरणादायक वातावरण असते. या महाविद्यालयात हे सर्व गुण असल्याबद्दल त्यांनी आनंद व्यक्त केला. त्यांनी विश्वास व्यक्त केला की, हे महाविद्यालय सर्वोत्कृष्टतेकडे झेप घेईल. देशाच्या प्रगतीला चालना देण्यासाठी तांत्रिक शिक्षण संस्थांमध्ये मुलींची संख्या वाढवली पाहिजे.
पदवीधर झालेल्या विद्यार्थ्यांना संबोधित करताना त्या म्हणाल्या की, अमर्याद संधीं आणि शक्यतांच्या प्रदेशात ते प्रवेश करत आहेत. संधींचे रूपांतर यशात आणि शक्यतांचे रूपांतर निश्चिततांमध्ये करण्यास विद्यार्थी सक्षम आहेत, याबद्दल शंका नाही. आयुष्यात काहीही होण्याचा त्यांनी निर्णय घेतला तरीही आपल्या मातृभूमीप्रति असलेली कर्तव्य कधीही विसरू नका, असा सल्ला त्यांनी दिला. या प्रतिष्ठित संस्थेत मिळवलेल्या ज्ञानाचा उपयोग मानवतेच्या सेवेसाठी ते करतील अशी अपेक्षा त्यांनी व्यक्त केली. महात्मा गांधी यांचा सर्वोदय संदेश आपल्या वैयक्तिक प्राधान्य यादीत ठेवण्याचे आवाहनही मुर्मू यांनी केले.
पंजाब अभियांत्रिकी महाविद्यालयाच्या दीक्षांत समारंभापूर्वी राष्ट्रपतींनी चंडीगढ केंद्रशासित प्रदेशातील नूतन सचिवालय इमारतीचे उद्घाटन केले.
नौवहन मंत्रालय
जेएनपीटीने 2021 मध्ये 5.63 दशलक्ष टीईयू इतकी विक्रमी मालवाहतूक हाताळली
नवी दिल्ली, 28 जानेवारी 2022
भारतातील प्रमुख कंटेनर बंदर जवाहरलाल नेहरू पोर्ट ट्रस्टने  मालवाहतुकीतीचा चढता आलेख कायम ठेवत 2020 मधील 4.47 दशलक्ष टीईयूच्या तुलनेत 2021 मध्ये 5.63 दशलक्ष टीईयू  कंटेनर वाहतूक हाताळली असून ही वाढ 25.86% आहे. एकूण 76.14 दशलक्ष टन वाहतूक आणि 5.63 दशलक्ष टीईयू कंटेनर वाहतूक ही बंदराची स्थापना झाल्यापासून एका वर्षात हाताळलेली सर्वाधिक वाहतूक आहे. भारतातील कोणत्याही बंदराने हाताळलेली कंटेनरची ही सर्वोच्च वाहतूक आहे. 2021 मध्ये न्हावा शेवा इंटरनॅशनल कंटेनर टर्मिनल N ने 1.17 दशलक्ष टीईयू  आणि भारत मुंबई कंटेनर टर्मिनल्स प्रायव्हेट लिमिटेड  ने 1.17 दशलक्ष टीईयू  कंटेनर वाहतूक हाताळली असून प्रथमच वार्षिक दहा लाख टीईयूचा टप्पा ओलांडला आहे. 2021-22 या आर्थिक वर्षातील एप्रिल ते डिसेंबर 2021 या कालावधीत जेएनपीटी मधून 4,177,211 टीईयू कंटेनर वाहतूक झाली, जी मागील वर्षातील याच कालावधीतील 3,222,093 टीईयू कंटेनर वाहतुकीच्या तुलनेत 29.64% अधिक आहे.
बंदराच्या या उल्लेखनीय कामगिरीबद्दल कर्मचारी आणि संबंधितांचे अभिनंदन करताना, जेएनपीटीचे अध्यक्ष संजय सेठी म्हणाले, महामारीच्या आव्हानांना सामोरे जाताना बंदराची गेल्या वर्षभरातील ही कामगिरी भारतातील आर्थिक विकासाला चालना देण्याप्रति आमची वचनबद्धता दर्शवते. संपूर्ण जग महामारीतून सावरत असताना आणि वाढती मागणी पूर्ण करण्यासाठी, हे बंदर संपूर्ण परिचालनासह सज्ज असून संबंधितांना मालाची वेळेवर आणि सुरक्षित वाहतूक सुनिश्चित करून त्यांचा लॉजिस्टिक खर्च कमी करण्यात मदत करत आहे.
या वर्षी, जेएनपीटीने किनारी मालवाहतुकीला चालना देण्यासाठी सागरमाला कार्यक्रमांतर्गत किनारी नौवहनासाठी समर्पित नवीन धक्क्यावर प्रायोगिक कामकाज सुरू केले. जेएनपीटीच्या अत्याधुनिक सेंट्रलाइज्ड पार्किंग प्लाझा येथे, वापरकर्त्यांसाठी JNP-CPP मोबाइल अॅप आणि eWallet चा प्रारंभ करण्यात आला. यामुळे त्यांना सीपीपी परिचलनाची प्रत्यक्ष आकडेवारी आणि फॅक्टरी सीलबंद निर्यात कंटेनरसाठी तपासणी सुविधा उभारण्याकरिता पायाभरणी करण्यात आली. एक्झिम कार्गोची रेल्वे वाहतूक सुरळीत करण्याच्या दिशेने एक महत्त्वपूर्ण पाऊल म्हणून, जेएनपीटीने डबल-स्टॅक्ड ड्वार्फ कंटेनर्सद्वारे ड्वार्फ कंटेनर रेल्वे सेवा सुरू करून जेएनपीटीमध्ये रेल्वे-कार्गो वाहतूक वाढवत एक्झिम समुदायाला लॉजिस्टिक खर्च कमी करण्यास मदत केली.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 193.53 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 10.89 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
10,89,04,950
केंद्र सरकारने सुमारे 193.53  कोटी लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
10.89  कोटी न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
राष्ट्रपती कार्यालय
राष्ट्रपतींनी प्रणव मुखर्जी यांना त्यांच्या जयंतीनिमित्त अर्पण केली पुष्पांजली.
राष्ट्रपती श्रीमती द्रौपदी मुर्मू यांनी देशाचे माजी राष्ट्रपती प्रणव मुखर्जी यांना आज  रोजी मुखर्जी यांच्या जयंतीनिमित्त पुष्पांजली अर्पण केली.
पर्यटन मंत्रालय
देखो अपना देश मालिकेंतर्गत ‘संस्कृती आणि पर्यटन-गोवन अर्थकारणाच्या दोन बाजू’ नामक पर्यटन मंत्रालयाचा 24 वा वेबिनार संपन्न
नवी दिल्ली, 27 मे 2020
भारत सरकारच्या पर्यटन मंत्रालयाने देखो अपना देश वेबिनार मालिकेअंतर्गत ‘संस्कृती आणि पर्यटन-गोवन अर्थकारणाच्या दोन बाजू’ हा वेबिनार 26 मे 2020 ला आयोजित केला होता. यामध्ये भारतील सर्वात लोकप्रिय पर्यटनस्थळ असलेले गोवा या ठिकाणची संस्कृती, इतिहास, परंपरा आणि स्थापत्यकलेतील आश्चर्ये याचे प्रदर्शन करत पर्यटकांच्या स्वागतासाठी उत्सुक असलेल्या इतिहास, स्थापत्यकला, संस्कृती आणि परंपरा संबधीत अज्ञात स्थळांचे सहभागींना दर्शन घडवले. संजीव देसाई , अर्मेनियो रिबेरो , आणि सावनी शेट्ये  यांनी सादर केलेल्या या वेबिनारने प्रसिद्ध सागरकिनारे आणि नाईटलाईफ यांच्या पलीकडला समृद्ध इतिहास आणि संस्कृतीसंगम लाभलेल्या सर्जनशील गोव्याची ओळख करून दिली.
वेबिनार सत्रात गोव्याच्या इतिहासातील कदंब साम्राज्य, विजयनगर, बहामनी सल्तनत, आणि विजापूर सल्तनत या मध्ययुगीन इतिहासापासून ते विजापूर सल्तनतीचा पाडाव करत पोर्तुगीजांचा गोवा प्रवेश या सगळ्याशी तोंडओळख झाली. साडेचारशे वर्ष टिकलेल्या पोर्तुगीज वर्चस्वाने गोव्याची संस्कृती, खाद्यपद्धती आणि स्थापत्य यावर केलेल्या अधिराज्याबद्दल यावेळी वक्त्यांनी विवेचन केले.
सागरी अवशेष, शंखशिंपले आणि सागरी पट्ट्यात आढळणाऱ्या इतर वैशिष्ट्यांनी युक्त गोवा हे भूगर्भीय टॅक्टोनिक प्लेट्सच्या हालचालीमुळे समुद्रातून वर आलेला भूप्रदेश आहे हे स्पष्टच आहे. साफामशीद, सेन्ट मोनिका कॉन्वेंट, आर्चबिशप कॅथेड्रल, बॅसिलिका ऑफ गोवा, देशप्रभू महाल, पोर्तुगीजांनी बांधलेला सौंदेकर महाल, दिओ महाल, टिबि कुन्हाह मॅन्शन, सोलार कोलाकोज हाउज, पंजिम चर्च ही फक्त नेत्रसुखद स्थळेच नाहीत तर गोव्याच्या इतिहासाचे शिलेदार आहेत.
देखो अपना देश ही वेबिनार मालिका पर्यटन मंत्रालयाने सादर केली. यासाठी राष्ट्रीय इ-गवर्नन्स मिशनच्या  तांत्रिक सहाय्याने इलेक्ट्रॉनिक्स आणि माहिती तंत्रज्ञान मंत्रालयाने तयार केलेल्या आणि सर्व संबधितांशी संपर्कात राहणाऱ्या डिजिटल व्यासपीठाचा वापर झाला.
देखो अपना देश ही वेबिनार मालिका पर्यटन मंत्रालयाने सादर केली. यासाठी राष्ट्रीय इ-गवर्नन्स मिशनच्या  तांत्रिक सहाय्याने इलेक्ट्रॉनिक्स आणि माहिती तंत्रज्ञान मंत्रालयाने तयार केलेल्या आणि सर्व संबधितांशी संपर्कात राहणाऱ्या डिजिटल व्यासपीठाचा वापर झाला.
या वेबिनारची सत्रे याठिकाणी तसेच भारत सरकारच्या पर्यटन मंत्रालयाच्या समाजमाध्यमांवर उपलब्ध होतील.
https://www.youtube.com/channel/UCbzIbBmMvtvH7d6Zo_ZEHDA/featured
‘इशान्य भारत -चोखंदळ पर्यटकांसाठी’ या विषयावर पुढील देखो अपना देश वेबिनार 28 मे 2020 ला संपन्न होईल. नोंदणीसाठी https://bit.ly/NorthEastDADवर क्लिक करा.
B.Gokhale/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 187
राष्ट्रपती कार्यालय
राष्ट्रपती त्यांचे मूळ गाव परौन्खला भेट देणार
राष्ट्रपती राम नाथ कोविंद, 25 जून रोजी दिल्लीच्या सफदरजंग रेल्वे स्थानकातून खास राष्ट्रपतींसाठीच्या रेल्वेगाडीतून कानपूरला प्रयाण करतील. ही गाडी कानपूर मधील झिंझाक आणि कानपूर देहातच्या रुरा येथे दोन थांबे घेईल, जिथे राष्ट्रपती आपल्या शालेय जीवनातील आणि त्यांच्या सामाजिक सेवेच्या सुरुवातीच्या दिवसांमधील जुन्या परिचितांशी संवाद साधतील.
हे दोन थांबे राष्ट्रपतींचे जन्मस्थान असलेल्या कानपूर देहातच्या परौन्ख गावाजवळ असून तेथे त्यांच्या सन्मानार्थ 27 जून रोजी दोन कार्यक्रम होणार आहेत. रेल्वेगाडीत बसल्यावर राष्ट्रपती बालपणापासून ते देशातील सर्वोच्च पदावर पोहचण्यापर्यंतच्या सात दशकांमधील आठवणी सोबत घेऊन प्रवास करणार आहेत.
राष्ट्रपतीपदाची जबाबदारी स्वीकारल्यानंतर ते प्रथमच आपल्या जन्मस्थळी भेट देत आहेत. या ठिकाणी यापूर्वी भेट द्यायची त्यांची इच्छा होती, परंतु महामारीमुळे ते शक्य झाले नाही
त्यांनी निवडलेल्या रेल्वे मार्गाने प्रवासाची पद्धत ही अनेक राष्ट्रपतींच्या परंपरेनुसार आहे ज्यांनी देशाच्या निरनिराळ्या भागातील लोकांशी संपर्क साधण्यासाठी रेल्वे प्रवास केला होता.
15 वर्षानंतर राष्ट्रपतीपदावरील व्यक्ती रेल्वे प्रवास करणार आहे. यापूर्वी 2006 मध्ये तत्कालीन राष्ट्रपती डॉ ए.पी.जे. अब्दुल कलाम यांनी भारतीय लष्कर अकादमीत  कॅडेट्सच्या पासिंग आउट परेडमध्ये भाग घेण्यासाठी दिल्ली ते देहरादून विशेष रेल्वेने प्रवास केला होता.
इतिहासातील नोंदी दाखवतात की देशाचे पहिले राष्ट्रपती डॉ. राजेंद्र प्रसाद यांनी अनेकदा रेल्वे प्रवास केला होता. राष्ट्रपतीपदाची सूत्रे स्वीकारल्यानंतर लगेचच त्यांनी बिहार दौर्यादरम्यान सिवान जिल्ह्यातील त्यांचे जन्मस्थान झिरादेई येथे भेट दिली. ते छपरा येथून झिरादेईला जाण्यासाठी राष्ट्रपतींच्या विशेष रेल्वेगाडीत बसले आणि त्यांनी तिथे तीन दिवस वास्तव्य केले. त्यांनी रेल्वेने देशभर प्रवास केला.
डॉ. प्रसाद यांच्या नंतरच्या राष्ट्रपतींनी देखील देशातील लोकांशी संपर्क साधण्यासाठी रेल्वे प्रवासाला प्राधान्य दिले.
28 जून रोजी राष्ट्रपती कानपूर स्थानकातून रेल्वेगाडीतून लखनौला दोन दिवसांच्या दौऱ्यासाठी जातील. 29 जून रोजी ते विशेष विमानाने नवी दिल्लीला परतणार आहेत.
गृह मंत्रालय
जम्मू आणि काश्मिरचे सर्व रहिवासी नवनिर्मित केंद्रशासित प्रदेशातल्या शासकीय पदांसाठी पात्र ठरवण्याचे केंद्रीय गृह मंत्रालयाचे आदेश जारी
नवी दिल्ली, 4 एप्रिल, 2020
नव्याने निर्माण करण्यात आलेल्या जम्मू आणि काश्मिर या केंद्रशासित प्रदेशाचे कामकाज सुरळीतपणे चालवता यावे आणि तिथे केंद्रीय कायदे लागू करता यावेत, यासाठी पूर्वीच्या जम्मू आणि काश्मिर राज्याच्या कायद्यांमध्ये रूपांतर आणि फेरबादल करण्यासंबंधी केंद्रीय गृह मंत्रालयाने दि. 1 एप्रिल, 2020 रोजी आदेश जारी केले.
जम्मू आणि काश्मिरचे रहिवासी नवनिर्मित केंद्रशासित प्रदेशातल्या सर्व सरकारी पदांसाठी पात्र ठरवण्याचा नवीन आदेशही केंद्रीय गृह मंत्रालयाने जारी केला आहे.
दि. 31.03.2020ची राजपत्र अधिसूचना  पाहण्यासाठी येथे क्लिक करा
दि. 03.04.2020ची राजपत्र अधिसूचना  पाहण्यासाठी येथे क्लिक करा
U.Ujgare/S.Bedekar/D.Rane
(
पंतप्रधान कार्यालय
गंगा विलास ही आपल्या सांस्कृतिक मुलाधारांशी जोडून घेण्याची अनोखी संधी आहे: पंतप्रधान
पंतप्रधान नरेंद्र मोदी म्हणाले की, गंगा विलास, हे जगातील सर्वाधिक लांबीचे नदीमधील नौकापर्यटन म्हणजे आपल्या सांस्कृतिक मुलाधारांशी जोडून घेण्याची अनोखी संधी आहे आणि भारताच्या विविधतेतील सुंदर पैलू शोधण्याची अनोखी संधी आहे.
केंद्रीय मंत्री सर्बानंद सोनोवाल यांच्या ट्विटला उत्तर देताना पंतप्रधानांनी ट्विट केले;
"आपल्या सांस्कृतिक मुलाधारांशी जोडून घेण्याची आणि भारताच्या विविधतेतील सुंदर पैलू शोधण्याची ही एक अनोखी संधी आहे."
श्रम आणि रोजगार मंत्रालय
कोविड-19 शी लढा देण्यासाठी ईपीएफओ ने 10 दिवसांच्या आत 1.37 लाख दावे निकाली काढले
नवी दिल्ली, 10 एप्रिल 2020
केंद्रीय श्रम आणि कार्मिक मंत्रालयाच्या अखत्यारीतील कर्मचारी भविष्य निर्वाह निधी संघटना EPFO ने कोविड19 शी लढा देण्याच्या कार्यात लाभार्थ्यांना आर्थिक मदत व्हावी, यासाठी EPF म्हणजे भविष्य निर्वाह निधीच्या नियमात दुरुस्ती करुन, विशेष तरतुदीअंतर्गत, देशभरातील सुमारे 1.37 लाख दावे त्वरित म्हणजे 10 दिवसांच्या आत निकाली काढले आणि 279.65 कोटी रुपयांचा निधी वितरीत केला.
या निधीचे वितरण देखील सुरु झाले आहे. सध्या या प्रणालीअंतर्गत केवायसी पूर्ण असलेल्या सर्व दाव्यांची पडताळणी केवळ 72 तासात केली जात आहे. ज्या सदस्यांनी इतर कोणत्या कारणासाठी हा निधी काढण्याचा दावा केला आहे, ते देखील, या आजाराच्या मुकाबल्यासाठी नव्याने दावा करु शकतात. प्रत्येक सदस्याच्या दाव्याची केवायसी नियमांना अनुसरुन ते दावे त्वरित निकाली काढले जात आहे.
कोविड-19 च्या आजाराचा सामना करण्यासाठी सरकारने ईपीएफ योजने अंतर्गत पैसे काढण्याची विशेष तरतूद केली आहे. ही तरतूद पीएमजीकेवाय योजनेचा भाग असून, यासंदर्भात 28 मार्च 2020 रोजी अधिसूचना जरी करण्यात आली आहे. या तरतुदीनुसार, तीन महिन्यांचे मूळ वेतन आणि महागाई भत्ता याची मर्यादा निश्चित करण्यात आली असून या खात्यात जमा असलेल्या एकूण रकमेपैकी 75 टक्यांपर्यतची रक्कम दिली जाते. ही आगावू रक्कम असल्याने या रकमेवर कर कापला जात नाही.
या रकमेची मागणी होऊ शकेल, याचे पूर्वानुमान करत EPFO ने एक नवे सॉफ्टवेयर विकसित केले आहे, त्यामुळे ही संपूर्ण प्रकिया जलद आणि कागदरहित होऊ शकते. मात्र, हे दावे निकाली काढण्यासाठी, सदस्याचे खाते केवायसी संपूर्ण असणे आवश्यक आहे.
G.Chippalkatti/R.Aghor/D.Rane
(